पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल । केंद्रीय मंत्री ज्योतिरादित्य सिंधिया ने कहा है कि वे और मंच पर मौजूद अन्य कोई भी नेता मुख्यमंत्री पद की दौड़ में शामिल नहीं हैं। हमारा उद्देश्य मप्र में कांग्रेस की सरकार बनाना है। सिंधिया यहां कांग्रेस कार्यसमिति की बैठक के बाद पत्रकार वार्ता में बोल रहे थे। केंद्रीय मंत्री कमलनाथ ने आरोप लगाया है कि प्रदेश सरकार केंद्र की योजनाओं को अपनी बताकर श्रेय लेने की कोशिश करती है। भाजपा की स्थिति यह है कि लड़का कहीं होता है और मिठाई ये बांट देते हैं। भाजपा के नेता नारियल साथ लेकर चलते हैं। जहां मौका मिला नारियल फोड़कर उद्घाटन कर देते हैं।
दिग्विजय ने कार्यकर्ता को चांटा मारा
दिग्विजय सिंह के पीसीसी पहुंचते ही कार्यकर्ताओं ने उनके वाहन को घेर लिया। दिग्विजय गाड़ी से उतरे और कार्यकर्ताओं को धक्का देते हुए अंदर चले गए। उन्होंने एक कार्यकर्ता को चांटा भी मारा।
संघवी और पीसी शर्मा को बाहर किया
पत्रकार वार्ता से ठीक पहले हरिप्रसाद ने अनुशासन समिति के सदस्य पंकज संघवी और जिला कांग्रेस अध्यक्ष पीसी शर्मा सहित अन्य नेताओं व कार्यकर्ताओं को हाथ पकड़ कर हॉल से बाहर कर दिया। हरिप्रसाद पहले इन नेताओं से हॉल से बाहर जाने का अनुरोध कर चुके थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn